Ricky Williams

**Errick Miron** (født 1977) er en tidligere amerikansk fotball running back som spilte 12 sesonger i National Football League (NFL), én sesong i Canadian Football League (CFL), og fire sesonger i Minor League Baseball for Philadelphia Phillies. Han spilte college football  ved University of Texas, hvor han ble utpekt til All-American to ganger og vant Heisman-troféet. Williams ble draftet av New Orleans Saints som nummer fem i NFLs draft i 1999 og tilbrakte tre sesonger med laget før han ble byttet til Miami Dolphins i 2002. Han spilte for Dolphins i to sesonger før han pensjonerte seg i 2004. Ettersom at han var suspendert av NFL i 2006 spilte han for Toronto Argonauts det året. Han returnerte til Dolphins i 2007 og spilte for dem frem til 2010 før han tilbrakte 2011-sesongen med Baltimore Ravens. Han har vært assistenttrener ved University of the Incarnate Word og er nå analytiker for ESPNs Longhorn Network. I 2015 ble Williams innlemmet i College Football Hall of Fame.

## Tidlig liv
Williams ble født (med sin tvillingsøster Cassandra) i San Diego i California til 19 år gamle Sandy Williams og den 18 år gamle ektefellen Errick Williams. Foreldrene skilte seg i 1983 og Williams, da fem år gammel, tok seg av søstrene ved å legge dem og lage mat til dem. Muligens som et resultat av situasjonen hjemme og at faren forlot ham i så ung alder, hadde Williams problemer med sinnemestring som eventuelt ledet til at moren hans sende ham til en terapeut. Han slet også akademisk, til tross for at det viste seg at han hadde et intelligensnivå tilsvarende noen som var dobbelt så gammel som han da han tok en test som seksåring. Williams har selv sagt, "I was always very bright, but not necessarily a hard worker. I think I was in eighth grade when I became really focused as a student and started getting good grades." Innen han begynte på high school var Williams en æresstudent, og ble utvalgt til *[[The San Diego Union-Tribune|San Diego Union-Tribune]]* All-Academic.

Ved Patrick Henry High School i San Diego spilte Williams i hovedsak baseball og amerikansk fotball, og var også aktiv innen friidrett. Han drev også med bryting, og tapte blant annet mot fremtidig NCAA-mester og trippel Super Bowl-vinner Stephen Neal.

Da han begynte på high school var Williams 175&nbsp;cm høy og veide 70&nbsp;kg, og skulle legge på seg 11&nbsp;kg til før han ble junior. Ettersom at han likte fysisk krevende idrett spilte Williams outside linebacker og strong safety i tillegg til hovedposisjonen sin, running back. I løpet av sin karriere i high school løp han for 4 129 yards og 55 touchdowns, og som senior løp han for 2 099 yards og 25 touchdowns, som førte til at han ble utpekt til *San Diego Union-Tribunes* Player of the Year i 1994. Noen av hans prestasjoner som senior inkluderte 200+ yards i et nederlag mot Helix High School, 248 yards (på 24 løp) og tre touchdowns i en 26–3 seier borte mot Chula Vista High School, 215 yards (21 løp) og to touchdowns i en 13–3 seier over Mira Mesa Senior High School, og 129 yards (24 løp) og en touchdown mot den høyt rangerte Samuel F.B. Morse High School, hvor Williams hadde 47 av Patrick Henrys 69 yards på Patrick Henrys kampvinnende drive som sikret en 20–17 seier. To uker etter seieren over Morse vant skolen sin første Eastern League-tittel på 11 år etter en 21–12 seier over San Diego High School; Williams var på vei til å sette en rekord med sine 115 yards og to touchdowns i første kvarter av kampen før han pådro seg en skade i foten på tredje play av andre kvarter. Etter å ha blitt hjulpet av banen kom han tilbake og fikk forsøkt et løp, men måtte bæres av banen og inn i garderoben etterpå. Etter to uker med hvile kunne Williams delta i den første runden av sluttspillet i CIF-San Diego Section Division 1 mot San Dieguito og, til tross for vedvarende smerte i foten, sikret 94 yards på 25 løp i en 15–14 seier. I andre runde løp Williams for 110 yards i en 21–17 seier over Rancho Buena Vista, som sendte Patrick Henry til mesterskapskampen i Jack Murphy Stadium, en omkamp med Morse. Patrick Henry tapte derimot i tittelkampen, 13–0, og Williams fikk kun løpt for 46 yards, hans laveste resultat i sesongen, mens laget hans samlet kun hadde 62 yards på angrep.

## Karriere i college
Williams fikk et idrettsstipend til University of Texas, hvor han spilte for Texas Longhorns fra 1995 til 1998. Williams holder eller deler 20 NCAA-rekorder, og tok rekorden for yards på løp i NCAA Division I-A i 1998 med 6 279 yards (slått året derpå av University of Wisconsins Ron Dayne). Williams hadde en solid senior-sesong, hvor han blant annet løp for ni touchdowns og 385 yards i de to første kampene i sesongen; løp for 318 yards og seks touchdowns mot Rice; løp for 350 yards og fem touchdowns mot Iowa State; og løp for 150 yards mot Nebraska. Han hjalp Texas til seier over rivalene Oklahoma med 166 yards på løp og to scoringer.

Williams slo NCAA-rekorden for yards på løp i den årlige kampen dagen etter Thanksgiving (dette året falt kampen på 27. november 1998) mot rivalene Texas A&M. Han trengte kun 11 yards for å slå Tony Dorsetts 22 år gamle NCAA Division 1-A-rekord (6 082), da han stilte opp med 1:13 igjen av første kvarter; han fikk ballen og spant mellom blokkeringene fra left tackle Leonard Davis og left guard Roger Roesler. Etter å ha sprunget forbi Texas A&M linebacker Warrick Holdman utnyttet Williams en blokkering av fullback Ricky Brown og løp ned langs venstre sidelinje. Han presset seg så gjennom et taklingsforsøk av Texas A&M safety Rich Coady på A&Ms 12-yard-linje, før han utnyttet en blokkering av wide receiver Wane McGarrity og løp forbi cornerback Jason Websters takling på mållinjen.

Kampen ble midlertidig stanset mens Williams fikk kampballen og ble hedret av blant andre Dorsett. Williams' løp gav Texas an 10–0 ledelse på vei til en 26–24 seier over #6 Texas A&M. Han avsluttet kampen med 259 yards og satte en personlig rekord med 44 løp. Han slo NCAA Division I-A-rekordene for touchdowns på løp og poeng i 1998 med henholdsvis 73 og 452 (slått året etter av Miami Universitys Travis Prentice), og løp for 200+ yards i tolv forskjellige kamper (en NCAA-rekord delt med Dayne og USCs Marcus Allen). Williams vant det 64. Heisman-troféet, den andre spilleren for Texas Longhorns til å vinne trofféet etter Earl Campbell.

Williams ble til tider kalt for "The Texas Torando".

Williams har en egen statue i Darrell K Royal–Texas Memorial Stadium på University of Texas' campus i Austin i Texas.

### Statistikker
* Merk at tabellen inkluderer Williams' resultater i bowl-kamper, som frem til 2002 ikke ble inkludert i NCAAs offisielle statistikker.

### Minor league baseball
Williams ble draftet i åttende runde av MLBs amatørdraft i juni 1995 av Philadelphia Phillies. I løpet av college spilte han fire sesonger i Phillies' minor league-system, men nådde aldri et nivå høyere enn Class A. Williams var outfielder og spilte 170 kamper og avsluttet karrieren med en batting average på ,211, 4 home runs og 46 stjålne baser. I sitt tredje år var han lagkamerat med Jimmy Rollins, som senere ble startende shortstop for Phillies, som mente at Williams var den kjappeste mannen han noensinne hadde sett.

Williams ble også draftet av Montreal Expos i 1998, som byttet rettighetene til ham til Texas Rangers. Williams valgte heller en karriere i NFL.

## Profesjonell karriere

### New Orleans Saints
Williams ble plukket opp som nummer fem i første runde av NFLs draft i 1999 av New Orleans Saints. Hovedtrener Mike Ditka byttet alle Saints' gjenværende picks i 199 (picket i andre runde hadde allerede blitt byttet til Rams for å få Eddie Kennison) til Washington Redskins for å få Williams, samt picks i første og tredje runde året etter. Dette var første gang at et lag i NFL valgte kun én spiller i draftet.

Williams og Ditka poserte som en brud og brudgom under tittelen "For Better or for Worse" på forsiden av *[[ESPN The Magazine]]*. Master Ps (aka Percy Miller) organisasjon "No Limit Sports" forhandlet kontrakten, som i hovedsak var basert på insentiver; han fikk en signeringsbonus på $8 millioner, med insentiver fra $11 millioner til $68 millioner dersom han nådde alle målene sine, hvor mesteparten krevde et veldig høyt prestasjonsnivå fra Williams. Kontrakten ble kritisert av både agenter og journalister, som innså at en person i Williams posisjon fortjente en høyere garantert utbetaling. Williams sparket senere "No Limit Sports" og ansatte Leigh Steinberg som agent. Ditka fikk sparken etter lagets dårlige resultat i sesongen.

Williams tilbrakte tre sesonger (1999–2001) med Saints. I sin debut løp han 40 yards på ti løp i en 19–10 seier over Carolina Panthers. Som nykommer hadde han 884 yards og to touchdowns på løp i 12 kamper. I 2000 løp han for nøyaktig 1 000 yards og scoret ni touchdowns i løpet av ti kamper. Han gikk glipp av lagets seks siste kamper i seriespillet og den første kampen av sluttspillet på grunn av en skade han pådro seg i en kamp mot Panthers. Saints avsluttet -sesongen 10–6 og vant lagets første sluttspillkamp, mot St. Louis Rams. Den neste sesongen var en opptur for Williams. En av hans mer minneverdige kamper var en 28–15 seier over Minnesota Vikings i uke 4, hvor han løp for 136 yards og en touchdown og ble utpekt til NFC Offensive Player of the Week honors. Hans 441 yards på løp med to touchdowns og 22 mottakelser for 157 yards i løpet av oktober vant ham tittelen som NFC Offensive Player of the month. Med sine 1 245 yards på løp var Williams nummer åtte i ligaen. I sin siste sesong med Saints tok han imot 60 pasninger for 511 yards.

### Miami Dolphins

#### Første periode

Williams ble byttet til Miami Dolphins 8. mars 2002 mot fire draft picks, hvor to var i første runde. Han hadde en imponerende første sesong med Dolphins i , hvor han hadde minst 100 yards på løp i ti kamper. I uke 12 mot San Diego Chargers hadde han 143 yards og to touchdowns på løp, som vant ham tittelen som AFC Offensive Player of the Week. Han fulgte det opp med 228 yards og to touchdowns på løp mot Buffalo Bills. Uken etter vant han sin andre AFC Offensive Player of the Week-tittel etter å ha løpt for 216 yards og to touchdowns i en kamp mot Chicago Bears. Han ledet ligaen med 1 853 yards på løp, og ble utvalgt til både Pro Bowl og All-Pro førstelag.

I 2003-sesongen løp Williams for 1 372 yards og ni touchdowns, og hadde også 351 yards og en touchdown fra pasninger.

Williams var kjent for sine dreads, som han eventuelt barberte bort etter en tur til Australia. Han var en sjenert person, som fikk ham til å fremstå som en underlig person. Tidligere receiver for Saints Joe Horn sa at "Ricky's just a different guy. [...] People he wanted to deal with, he did. And people he wanted to have nothing to do with, he didn't. No one could understand that. I don't think guys in the locker room could grasp that he wanted to be to himself – you know, quiet. If you didn't understand him and didn't know what he was about, it always kept people in suspense." Williams var også kjent for å utføre intervjuer etter kamper med hjelmen på (og farget visir) og unngå øyekontakt. Han ble senere diagnostisert med depresjon og sosial fobi.

#### Tidlig pensjonering

Den 14. mai 2004 ble det annonsert at Williams hadde testet positivt for marijuana i desember 2003 og ble straffet med bøter på $650 000 og en suspensjon på fire kamper for brudd på NFLs ruspolicy. Han hadde tidligere testet positivt for marijuana ikke lenge etter at han signerte for Dolphins. Like før treningsleiren begynte i juli 2004 annonserte Williams at han skulle pensjonere seg fra profesjonell amerikansk fotball.

Det gikk rykter om at Williams hadde testet positivt en tredje gang før han annonserte at han skulle pensjonere seg. Den 2. august 2004 gjorde Williams det offisielt. Han kunne ikke spille i -sesongen og valgte å studere Ayurveda ved California College of Ayurveda om høsten i Grass Valley i California. Dolphins avsluttet 2004-sesongen 4–12.

Williams har senere bekreftet at han ikke angrer på å ha pensjonert seg. Han mener det var den mest positive tingen han hadde gjort i sitt liv, da det gav ham tid til å "finne seg selv".

#### Retur til amerikansk fotball

Den 24. juli 2005 returnerte Williams offisielt til Dolphins, betalte tilbake en prosentandel av sin signeringsbonus, og fullførte sin fire kamper lange suspensjon for å ha feilet en dopingtest. Under pressekonferansen hvor han annonserte at han var tilbake beklaget han overfor laget for å ha forlatt dem to dager før starten av treningsleiren, som hadde spilt en rolle i at Dolphins hadde sin dårligste sesong på mange år. Williams avsluttet sesongen med seks touchdowns og hadde i snitt 4,4 yards per løp—743 yards på 168 løp. Selv om han delte spilletid med Ronnie Brown løp han for 172 yards i uke 16 mot Tennessee Titans og 108 yards i uke 17 mot New England Patriots.

Den 26. februar 2006 annonserte National Football League at Williams hadde brutt NFLs ruspolicy for en fjerde gang. Williams' mor sa at hun ikke trodde det dreide seg om marijuana denne gangen, og at det var mulig at Williams hadde vært i India da han egentlig skulle ha vært tilstede for testingen. Den 25. april 2006 ble Williams suspendert for hele 2006-sesongen. Det ble spekulert i om rusmiddelet Williams hadde brukt var relatert til hans interesse for holistisk medisin.

### Toronto Argonauts
Etter at Williams ble suspendert for hele 2006-sesongen bestemte CFLs Toronto Argonauts å plassere ham på forhandlingslisten før CFLs 2006-sesong. Dette garanterte at laget hadde førsterett til å forhandle med Williams dersom hans NFL-kontrakt ble avsluttet. Dolphins tillot Williams å spille for Argonauts forutsett at han returnerte til dem i 2007.

Den 28. mai 2006 ble Williams den best betalte running backen i CFL etter å ha signert en 1-årig kontrakt verdt C$340 000 med Argonauts. Han valgte trøyenummer 27.

Signeringen irriterte tidligere quarterback for Argonauts Joe Theismann. Den 30. mai 2006 kritiserte Theismann Argonauts for å ha signert den suspenderte spilleren under et intervju på radiokanalen The Fan 590. Theismann påstod at han skammet seg over å være forbundet med et lag som signerte en "kjent misbruker" som Williams. CFL hadde ikke en ruspolicy og hindret heller ikke lagene i ligaen fra å signere spillere som var suspendert i andre ligaer, selv om Williams teknisk sett var under kontrakt med Dolphins for 2006-sesongen.

Argonatus' eiere svarte på kritikken ved å påpeke at Theismanns sønn, Joe, i 2002 ble funnet skyldig i besittelse av brukerutstyr. Han ble dømt til fem års betinget fengsel og fikk en bot. "It's really a delicate subject for him to attack someone if he has that in his own family", sa David Cynamon, en av medeierne. "If I was his son and he's calling [Williams] a drug addict and he should quit and he's a loser, I'd be shattered. This thing is really bothersome."

Williams debuterte i CFL 17. juni 2006, under en hjemmekamp mot Hamilton Tiger-Cats i Rogers Centre. I kampen hadde han 97 yards på 18 løp, hvor hans lengste løp var for 35 yards i fjerde kvarter. Han tok også i mot to pasninger for 24 yards i kampen, som Argonauts vant 27–17.

Den 22. juli 2006 knakk Williams et bein i venstrearmen i en kamp mot Saskatchewan Roughriders i Regina i Saskatchewan. Han ble operert 23. juli 2006. Ikke lenge etter han skadet armen pådro han seg en annen skade etter å ha blitt truffet i akillessenen av en dør i Argonauts' treningsfasiliteter. Han sydde 16 sting for å lukke såret. I rehabiliteringsprosessen fikk Williams hyperbar oksigenbehandling i St. Catharines i Ontario. Williams gikk glipp av totalt to måneder med kamper på grunn av skadene, og returnerte 23. september 2006 for en kamp mot Calgary Stampeders.

I de 11 kampene han spilte i seriespillet i CFL hadde Williams 109 løp for 526 yards, scoret to touchdowns og hadde et lengste løp på 35 yards. Han tok også imot 19 pasninger for 127 yards.

Williams erklærte sin kjærlighet for Toronto og lekte med muligheten for å returnere til CFL på et punkt i sin profesjonelle karriere. "I was thinking it wouldn't be bad to come back up here and kind of follow the same steps as Pinner – play here a couple years and maybe get a chance to coach up here", sa han. "Because I really like Toronto, I really like this organization … you can live here, you know? You feel like you have a life. I come to work, I go home, play with my kid, walk to the store. It's really nice. I get to teach. It's wonderful here." I et annet intervju gjentok han ønsket om å forbli i CFL, "If I came back here, you can put me anywhere", sa han. "Up here, I can play offense, defense, special teams. I can do everything. I can block, play tight end, running back, receiver&nbsp;— even play the line. The NFL is so structured&nbsp;— 'You do this.' Here I can do so much."

Etter kontroversen førte Argonauts' signering av Williams til at daværende kommissær for CFL Tom Wright introduserte en ny regel som kom til å tas i bruk før starten av 2007-sesongen som ville hindre spillere som var suspendert fra NFL i å signere kontrakter med lag i CFL. Regelen har uformelt fått kallenavnet "The Ricky Williams Rule."

Regelen hadde ikke tilbakevirkende effekt, og spillere som da var aktive i ligaen, som Argonauts' tackle Bernard Williams som var suspendert av NFL for doping og ikke hadde søkt om gjeninnsettelse etter at utestengingen var over, kunne fortsette å spille.

### Miami Dolphins (andre period)
Den 11. mai 2007 rapporterte en anonym kilde at Williams igjen hadde testet positivt for doping. Kilden indikerte at NFLs medisinske rådgivere hadde anbefalt NFLs kommissær å ikke tillate Williams å søke for gjeninnsettelse i september.

Williams fulgte et strengt regime med flere dopingtester i uken i 2007 som en del av hans forsøk på å bli gjeninnsatt av NFL. Han tok opp yoga som, ifølge ham selv, hjalp ham i å kutte ut marijuanabruken. I oktober 2007 godkjente NFLs kommissær Roger Goodell Williams' søknad om gjeninnsettelse. Williams' retur ble en *[[Monday Night Football]]*-kamp 26. november 2007. Han løp seks ganger for 15 yards før Lawrence Timmons, en linebacker for Pittsburgh Steelers, tråkket på høyreskulderen hans som førte til en revnet brystmuskel. Dagen derpå ble det annonsert at han kom til å gå glipp av resten av sesongen, og den 28. november ble Williams plassert på injured reserve.

Williams var tilbake i 2008-sesongen, hvor han løp for 659 yards på 160 forsøk og scoret fire touchdowns i 16 kamper. Han og Ronnie Brown styrte Wildcat formationen sammen, som resulterte i et sesongresultat på 11–5 for Dolphins.

I Dolphins' niende kamp i -sesongen pådro startende running back Ronnie Brown seg en skade som plasserte ham på sidelinjen ut sesongen, og den da 32 år gamle Williams tok over rollen som kampstarter ut året. Han avsluttet sesongen med 1 121 yards på løp, 4,7 yards i snitt per løp, og satte en NFL-rekord på lengste tidsperiode (seks år) mellom to sesonger med over 1 000 yards (2003–2009). Williams ble også den syvende spilleren i NFLs historie til å nå 1 000 yards på løp i en sesong de startet 32 år gammel eller eldre.

I  hadde Williams 159 løp for 673 yards og to touchdowns da han delte spilletid, og hadde et snitt på 4,2 yards per løp.

### Baltimore Ravens
Den 8. august 2011 signerte Williams en 2-årig kontrakt verdt $2,5 millioner med Baltimore Ravens. Han scoret sin første touchdown i sesongen i kamp mot Houston Texans 16. oktober. Han avsluttet 2011-sesongen med 44 yards og to touchdowns på løp. Den 1. januar 2012 ble Williams den 26. spilleren i NFLs historie til å nå 10 000 yards på løp. Den 7. februar 2012 informerte Williams Ravens om at han skulle pensjonere seg fra NFL.

## Statistikker i NFL

### Seriespill

### Lagrekorder for Miami Dolphins
* Flest yards på løp i en sesong: 1 853 (2002)

## Privatliv
Williams er en forkjemper for medisinsk bruk av cannabis. Han har sagt at hans "personal goal is to elevate the legitimacy of cannabis as a medicine and the respect of medical professionals for cannabis users."

Williams har innrømmet at han er en veldig sjener person og er diagnostisert med sosial fobi, borderline personlighetsforstyrrelse og engstelig personlighetsforstyrrelse, som han opplevde som svært problematisk i løpet av sin profesjonelle karriere. Williams ble behandlet med både terapi og medikasjon. Han var i en kort periode talsperson for Paxil som behandling. Han jobbet også med selskapet GlaxoSmithKline i en kampanje for å øke oppmerksomheten rundt tilstanden. Williams sluttet senere å ta Paxil og sa at han mente cannabis var en mye bedre type behandling.

Williams er en kvalifisert yogainstruktør. Han har sagt at en av grunnene til at han signerte kontrakt med Toronto Argonauts var at det gav ham muligheten til å undervise i gratis yogatime ved et lokalt studio i Toronto. Det har også blitt rapportert at William har tatt i bruk alternative metoder, som Prana, i rehabiliteringsprosessen etter skader. I 2009 begynte Williams på Acupuncture and Massage College i Miami i Florida hvor han studerte massasjeterapi og shiatsu. I 2018 stiftet Williams med sin kone Linnea Miron selskapet Real Wellness.

Williams endret etternavnet sitt til Miron, konens etternavn, etter bryllupet.

Med en far som var prest ble Williams oppdratt som en Sørstatsbaptist og gikk i kirken to ganger i uken som barn. Han identifiserer fremdeles seg selv som kristen, men har etter yogastudiene blitt mer åpen til andre religioner, og hans nøyaktige forhold til religion er vanskelig å stemple. Han mener at religioner er kulturelle, og hans egne tro inkluderer ideer fra kristendom, islam, buddhisme og hinduisme. Williams tar et masterprogram ved Emperor's College of Traditional Oriental Medicine i Santa Monica, CA.

I 2016 skrev Williams kontrakt med talentbyrået William Morris Endeavor (WME) for representasjon i media i forkant av hans innlemmelse i College Football Hall of Fame.

Williams er en vegetarianer.

## I media
* Williams var en analytiker for *Texas GameDay* og *Texas GameDay Final* på Longhorn Network.
* Williams spilte i en reklame for Natural Golf sammen med Mike Ditka, og var utkledd i en bryllupskjole med Ditka på forsiden av ESPN The Magazine.
* HBOs *[[Inside the NFL]]* hadde en sketsj hvor Williams prøvde å returnere til Dolphins. I sketsjen prøvde han å samle inn $8,6 millioner, unngikk dopingtester og spurte Dan Marino om å returnere sammen med ham.
* Williams var på forsiden av NFL Street, men Williams var ikke med i oppfølgerne NFL Street 2 og 3. Begge kampene ble utgitt i sesongene han var suspendert (2004 og 2006).
* Williams hadde en cameo i filmen *[[Stuck on You]]*.
* Williams deltok i tredje sesong av reality-TV-serien *[[Pros vs. Joes]]* på SpikeTV.
* Dokumentarfilmen "Run Ricky Run", utgitt av ESPN Films, omhandler Williams. Den er en del av ESPNs dokumentarserie 30 for 30.
* Dokumentarfilmen *Ricky Williams: A Football Life*, utgitt av NFL Network, omhandler Williams' liv.
* I 2017 deltok Williams i *The New Celebrity Apprentice* hvor han endte på syvende plass.
* Den 13. januar 2019 ble det annonsert at Williams skulle være en av deltakerne i den andre sesongen av den amerikanske utgaven av *[[Celebrity Big Brother]]*. Williams endte opp på andreplass i sesongen, bak vinneren Tamar Braxton.

## Referanser


## Eksterne lenker
*
*
*

*